open-index/open-wikipedia-markdown huggingface dataset:
Αντρέι Τσικατίλο

Ο **Αντρέι Ρομάνοβιτς Τσικατίλο** (, Ιάμπλουτσνε, Ουκρανία, 16 Οκτωβρίου 1936 – Νοβοτσερκάσσκ, Ρωσία, 14 Φεβρουαρίου 1994) ήταν ο πιο γνωστός Σοβιετικός κατά συρροή δολοφόνος. Είναι επίσης γνωστός ως ο **Χασάπης του Ροστόφ** ή ο **Κόκκινος αντεροβγάλτης**. Δολοφόνησε 53 ανθρώπους στην περιφέρεια Ροστόφ και άλλες περιοχές της Ρωσίας, της Ουκρανίας και τον Ουζμπεκιστάν κατά την περίοδο 1978 - 1990. Σκότωνε παιδιά και γυναίκες, έκοβε και έτρωγε τα γεννητικά τους όργανα και άλλα μέρη των σωμάτων. Συνελήφθη στις 20 Νοεμβρίου 1990 και καταδικάστηκε σε θάνατο για τις 52 δολοφονίες στις 14 Φεβρουαρίου 1992. Εκτελέστηκε με μια σφαίρα στο κεφάλι στη φυλακή του Νοβοτσερκάσσκ στις 14 Φεβρουαρίου 1994.

## Ομολογία

### Ψυχιατρική αποτίμηση
Στις 20 Αυγούστου 1991, αφού η αστυνομία είχε ολοκληρώσει την ανάκριση της, ο Τσικατίλο μεταφέρθηκε στο ινστιτούτο Σέρμπσκι της Μόσχας για να υποβληθεί σε μια εξηνταήμερη ψυχιατρική αποτίμηση για να αποφασιστεί εάν ήταν διανοητικά ικανός να συμμετάσχει στη δίκη. Ο Τσικατίλο αναλύθηκε από τον ψυχίατρο Αντρέι Τκατσένκο. Ο Τκατσένκο σημείωσε ότι υπέφερε από διάφορα ψυχολογικά προβλήματα που τα απέδωσε σε εγκεφαλική ζημιά πριν τη γέννα, αλλά στις 18 Οκτωβρίου 1991 κατέληξε ότι, παρόλο που υπέφερε από διαταραχή με σαδιστικά χαρακτηριστικά, ήταν εντάξει για να συμμετάσχει σε δίκη. Τον Δεκέμβριο του 1991, τα προσφάτως φιλελευθεροποιημένα ρωσικά μέσα ενημέρωσης δημοσίευσαν λεπτομέρειες της σύλληψης του Τσικατίλο και μια σύντομη περίληψη των εγκλημάτων του. Οι πληροφορίες δόθηκαν από την αστυνομία.

## Εκτέλεση
Αφού το Ρωσικό Ανώτατο Δικαστήριο απέρριψε την έφεση που υπέβαλε ο Τσικατίλο, ο Τσικατίλο έστειλε μια τελική έκκληση επιείκειας στον πρόεδρο Μπορίς Γέλτσιν. Η τελική έφεση απορρίφθηκε στις 4 Ιανουαρίου 1994.
δεξιά|μικρογραφία|180x180εσ|Το Τεχνικό Σχολείο Αρ. 33 στο Σάχτι. Όταν διέπραξε την πρώτη του δολοφονία, εργαζόταν εκεί.
Στις 14 Φεβρουαρίου 1994, ο Τσικατίλο, ο οποίος βρισκόταν στη σειρά των θανατοποινιτών, μεταφέρθηκε από το κελί του σε ηχομονωμένο δωμάτιο στη φυλακή του Νοβοτσερκάσκ και εκτελέστηκε με απλό πυροβολισμό πίσω από το δεξί αυτί του.

## Καριέρα
Ο Τσικατίλο αποφάσισε να εγγραφεί ως φοιτητής από απόσταση στο Πανεπιστήμιο του Ροστόφ το 1964, μελετώντας ρωσική λογοτεχνία και γλώσσα, στα οποία κέρδισε το πτυχίο του το 1970. Λίγο πριν αποκτήσει το πτυχίο του, ο Τσικατίλο απέκτησε δουλειά διαχειρίζοντας περιφερειακές αθλητικές δραστηριότητες. Παρέμεινε σε αυτή τη θέση για ένα έτος πριν ξεκινήσει τη καριέρα του ως δάσκαλος ρωσικής γλώσσας και λογοτεχνίας στο Νοβοσακτίνσκ.

Ο Τσικατίλο ήταν αρκετά αναποτελεσματικός ως δάσκαλος. Παρόλο που είχε τις γνώσεις στα μαθήματα που δίδασκε, σπάνια κατάφερνε να κρατήσει την τάξη του πειθαρχημένη, και τακτικά έπεφτε θύμα κοροϊδίας από τους μαθητές του που εκμεταλλεύονταν την τίμια φύση του.

## Δείτε επίσης

* Θανατική ποινή στη Ρωσία
* Αλεξάντερ Σπεσίβτσεφ

## Παραπομπές


Κατηγορία:Ουκρανοί εγκληματίες
Κατηγορία:Σοβιετικοί κατά συρροή δολοφόνοι
Κατηγορία:Εκτελεσθέντες για ποινικά εγκλήματα
Κατηγορία:Παιδική σεξουαλική κακοποίηση
Ραδιομέγαρο (αποσαφήνιση)

Η λέξη *Ραδιομέγαρο* μπορεί να αναφέρεται:

## Κτίρια
Τα κτήρια που χρησιμοποιούνται από το BBC:

*Ραδιομέγαρο του BBC (Broadcasting House), Λονδίνο, επίσης γνωστό ως (New Broadcasting House), η έδρα του BBC, στο κεντρικό Λονδίνο, στο Ηνωμένο Βασίλειο .
*Ραδιομέγαρο (Κάρντιφ) (Broadcasting House) Κάρντιφ , η έδρα του BBC Ουαλία
*Ραδιομέγαρο (Μπέλφαστ) (Broadcasting House), Μπέλφαστ, η έδρα του BBC Βόρεια Ιρλανδία
*Εγκαταστάσεις Ραδιομεγάρου (systems Broadcasting House), Μπανγκόρ, BBC Ουαλία (Μπανγκόρ), Ουαλία
*Ραδιομέγαρο (Μπρίστολ) (Broadcasting House), Μπρίστολ , η έδρα του BBC Δυτική περιφέρεια
*Ραδιομέγαρο (Ίπσουιτς) (Broadcasting House), Ίπσουιτς, το σπίτι του BBC Radio Suffolk
*Ραδιομέγαρο (Λιντς) (Broadcasting House), Λιντς, η πρώην έδρα του BBC Yorkshire
*Ραδιομέγαρο (Νορθάμπτον) (Broadcasting House), Νορθάμπτον, το σπίτι του BBC Radio Northampton
*Ραδιομέγαρο (Πλάιμαουθ) (Broadcasting House), Πλάιμαουθ, η έδρα του BBC South West
*Ραδιομέγαρο (Σαουθάμπτον) (Broadcasting House), Σαουθάμπτον, η έδρα του BBC North
*Ραδιομέγαρο (Εδιμβούργο) (Broadcasting House), Εδιμβούργο, πρώην εγκαταστάσεις του BBC Scotland στο Εδιμβούργο, τώρα γνωστό ως The Jam House
*Ραδιομέγαρο (Γλασκόβη) (Broadcasting House), Γλασκόβη, πρώην εγκαταστάσεις του BBC Scotland στη Γλασκώβη
*Νέο Ραδιομέγαρο  (Μάντσεστερ) (New Broadcasting House (Manchester) , η πρώην έδρα του BBC North West στην περιοχή του Μάντσεστερ
*Παλιό Ραδιομέγαρο (Old Broadcasting House), πρώην έδρα του BBC North Leeds

### Άλλα κτίρια μετάδοσης
*Ραδιομέγαρο (Όσλο) (Broadcasting House (Oslo), έδρα του νορβηγικού NRK
*Ραδιομέγαρο (Χονγκ Κονγκ) (Broadcasting House (ΤΗΚ), τα κεντρικά γραφεία της ραδιοτηλεόρασης του Χονγκ Κονγκ
*Ραδιομέγαρο (Ντιτρόιτ) (Broadcast House), το όνομα των στούντιο του WXYZ-TV στο Ντιτρόιτ, Μίσιγκαν
*Ραδιομέγαρο Τζέρσεϊ (Broadcasting House (Jersey)
*Ραδιομέγαρο, Αγία Παρασκευή, Αθήνα, Ελλάδα. Έδρα του παλιού ελληνικού ραδιοτηλεοπτικού φορέα ΝΕΡΙΤ και του τωρινού φορέα ΕΡΤ.

## Τα ραδιοφωνικά προγράμματα
*Ραδιομέγαρο (ραδιοφωνικό πρόγραμμα), ένα πρόγραμμα στο BBC Radio 4.
Σιδηροδρομικός Σταθμός Παρισιού Σαιν-Λαζάρ

Ο **Σιδηροδρομικός Σταθμός Παρισιού Σεν Λαζάρ** (γαλλικά: Gare Saint-Lazare) είναι ένας από τους 6 μεγαλύτερους τερματικούς σταθμούς του δικτύου της SNCF στο Παρίσι. Βρίσκεται στο 8ο διαμέρισμα και είναι ένας από τους παλαιότερους κύριους σταθμούς του δικτύου «Ouest-État ». Ήταν ο πρώτος σταθμός που χτίστηκε στο Ιλ-ντε-Φρανς το 1837 και εξυπηρετεί κυρίως την κίνηση των προαστίων, Είναι ο δεύτερος σταθμός του Παρισιού και της Γαλλίας σε κυκλοφορία επιβατών και ο δεύτερος στην Ευρώπη, με περίπου 100 εκατομμύρια ταξιδιώτες ετησίως. Είχε την πρώτη θέση μέχρι τη δημιουργία της γραμμής RER A που εξυπηρετεί κίνηση από τα δυτικά προάστια. Επίσης εξυπηρετεί την Νορμανδία.

## Παραπομπές


Παρισι Σαιν Λαζαρ
Σιδηροδρομικός σταθμός Σατλέ-Λε Αλ

Ο **Σιδηροδρομικός σταθμός Σατλέ-Λε Αλ** είναι υπόγειος σταθμός του δικτύου RER, επί των γραμμών **Α**, **Β** και **D**. Βρίσκεται μεταξύ του εμπορικού κέντρου των Λε Αλ και της πλατείας Σατλέ, στο Παρίσι και πήρε το όνομά του από αυτά τα δύο σημεία καθώς υπάρχουν και δυο σταθμοί του Μετρό Παρισιού στο Σατλέ και την Λε Αλ αντίστοιχα. Εγκαινιάστηκε το 1977 και επί του παρόντος είναι υπό ανακαίνιση. Είναι εξ ολοκλήρου υπόγειος τετραώροφος σταθμός με σταθερές και κυλιόμενες ηλεκτρικές κλίμακες και προσφέρει τη δυνατότητα μετεπιβίβασης μεταξύ των τριών γραμμών που εξυπηρετεί.
thumb|left|Δομή του σταθμού.
Σύμφωνα με την RATP (Régie autonome des transports parisiens), είναι ο μεγαλύτερος υπόγειος σταθμός στην Ευρώπη ή παγκοσμίως σύμφωνα με άλλες πηγές ως προς το εμβαδόν και την κίνηση επιβατών, καθώς και το μεγαλύτερο συγκρότημα σταθμών παγκοσμίως.

## Μελλοντικά σχέδια
Το μπερδεμένο «κουβάρι» του συγκροτήματος του σταθμού, το οποίο προκαλεί σύγχυση τόσο στους τουρίστες όσο και στους κατοίκους του Παρισιού, αποτελεί θέμα συζήτησης ήδη από την αρχική κατασκευή του. Η κατασκευή νέων κυλιόμενων κλιμάκων και η βελτίωση του φωτισμού αποσκοπούν στην αντιμετώπιση αυτής της κατάστασης βραχυπρόθεσμα. Η μελλοντική είσοδος / έξοδος Sainte-Honoré θα επιτρέψει την άμεση πρόσβαση στα τρένα RER από τη rue des Halles και τη rue de Rivoli.

## Αναφορές


Σατλέ Λε Αλ
Μπόζιταρ Τζέλιτς

Ο **Μπόζιταρ Τζέλιτς** (*[[σερβικά]] : Божидар Ђелић*) γεννημένος στο Βελιγράδι την 1η Απριλίου 1965, είναι Σέρβος πολιτικός. Ήταν αναπληρωτής πρωθυπουργός της Δημοκρατίας της Σερβίας για την ευρωπαϊκή ολοκλήρωση, καθώς και Υπουργός επιστημών και τεχνολογικής ανάπτυξης και Υπουργός οικονομικών.

## Βιογραφία
Ο Τζέλιτς γεννήθηκε στο Βελιγράδι το 1965 και ήταν το μόνο παιδί στην οικογένεια. Οι γονείς του χώρισαν λίγο μετά τη γέννησή του και πήγαν να εργαστούν στο εξωτερικό, ενώ ο ίδιος παρέμεινε με τους γονείς της μητέρας του. Μετά το θάνατό τους το 1973, μετακόμισε στο Παρίσι για να ζήσει με τη μητέρα και τον πατριό του. Όταν η επιχείρησή της οικογένειας απέτυχε, η οικογένεια έπεσε σε μια δύσκολη οικονομική κατάσταση, και ο Μπόζινταρ αναγκάστηκε να εργαστεί. Εργάστηκε σε κουζίνα καταστήματος σε πλυντήριο πιάτων και πλένοντας παράθυρα.

Αποφοίτησε το 1987 από το Ινστιτούτο Πολιτικών Επιστημών του Παρισιού. Μεταπτυχιακές σπουδές έκανε στα οικονομικά στο Κολλέγιο Κοινωνικών Επιστημών το 1988, καθώς και Δημόσιας Διοίκησης στο Πανεπιστήμιο του Χάρβαρντ το 1991. 

Από το 1991 μέχρι το 1992 εργάστηκε ως σύμβουλος στην κυβέρνηση της Πολωνίας. Από το 1992 μέχρι το 1993 διετέλεσε σύμβουλος του αναπληρωτή πρωθυπουργού της Ρωσικής Ομοσπονδίας Γιεγκόρ Γκαϊντάρ. Από το 1993 έως το 2000 εργάστηκε στην εταιρεία συμβούλων "McKenzie & Co" στο Παρίσι και την Σίλικον Βάλεϊ. Από το 2000 ήταν σύμβουλος του Μίρολιουμπ Λάμπους.

## Πολιτική
Υπηρέτησε ως Υπουργός εθνικής οικονομίας και οικονομικών στην κυβέρνηση Ζόραν Τζίντζιτς από τις 25 Ιανουαρίου 2001 έως το 2004. Στις βουλευτικές εκλογές του 2004 απέτυχε να εκλεγεί, αλλά εκλέγει σε αυτές του 2007 και στην κυβέρνηση συνασπισμού διορίσθηκε Αντιπρόεδρος της κυβέρνησης και υπεύθυνος για την ευρωπαϊκή ολοκλήρωση. Επανεκλέγει στις εκλογές του 2008 και στην νέα Κυβέρνηση του Μίρκο Τσβέτκοβιτς ήταν υπουργός επιστημών και τεχνολογικής ανάπτυξης και αναπληρωτής πρωθυπουργός στην θέση παρέμεινε έως το 2012. Επανεκλέγη βουλευτής στις βουλευτικές εκλογές του 2012.

## Παραπομπές


Κατηγορία:Σέρβοι οικονομολόγοι
Κατηγορία:Βουλευτές της Σερβίας
Κατηγορία:Αναπληρωτές πρωθυπουργοί της Σερβίας
Κατηγορία:Αντιπρόεδροι της Σερβίας
Κατηγορία:Υπουργοί οικονομικών της Σερβίας
Ντάργουιν (Αγγλία)

Το **Ντάργουιν** (αγγλικά: *Darwen*) είναι κωμόπολη στο Lancashire, Αγγλία. Είναι γνωστό και σαν «Ντάρρεν». Είναι κτισμένη δίπλα από τον ποταμό Ντάργουιν, ο οποίος ρέει από τα δυτικά προς τα βόρεια.

## Αθλητισμός
### Ντάργουιν ΦΚ
Η πόλη ήταν η έδρα της ομάδας Ντάργουιν ΦΚ, η οποία είχε ιδρυθεί το 1870. Ήταν η πρώτη Αγγλική ομάδα που είχε πληρώσει επαγγαλματίες ποδοσφαιριστές. Η ομάδα είχε φτάσει στα ημιτελικά του Κυπέλλου Αγγλίας το 1880-81 και συμμετείχε στη Φούτμπολ Λιγκ (Αγγλία) την περίοδο 1891 με 1899. Ο σύλλογος τέθηκε υπό καθεστώς εκκαθάρισης στο τέλος της περιόδου 2008-09.

### ΑΦΚ Ντάργουιν
Σχεδόν αμέσως, η Ντάργουιν ΦΚ αντικαταστάθηκε από την *ΑΦΚ Ντάργουιν*. Η νέα ομάδα συμμετέχει στην Νορθ Γουέστ Κάουντις Φούτμπολ Λιγκ. Έδρα της ομάδας είναι το The Anchor Ground, χωρητικότητας 9000 θεατών.

## Φωτοθήκη

File:Darwen-Countryside.jpg#file
File:Darwen-Countryside-2.jpg#file
File:Tower View from Weasel Lane.jpg#file


## Παραπομπές


Κατηγορία:Πόλεις της Αγγλίας
Ντάργουιν ΦΚ

Η **Ντάργουιν ΦΚ** (αγγλικά: *Darwen F.C.*) ήταν ποδοσφαιρική ομάδα από το Ντάργουιν (Αγγλία). Ιδρύθηκε το 1870. Ήταν η πρώτη αγγλική ομάδα που είχε πληρώσει επαγγαλματίες ποδοσφαιριστές. Η ομάδα είχε φτάσει στα ημιτελικά του Κυπέλλου Αγγλίας το 1880-81 και συμμετείχε στη Φούτμπολ Λιγκ (Αγγλία) την περίοδο 1891 με 1899. Ο σύλλογος τέθηκε υπό καθεστώς εκκαθάρισης στο τέλος της περιόδου 2008–09.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Darwen Football Club, the early years
*2008 winding up
*2009 winding up
*

Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1870
Γκάρφορθ

Το **Γκάρφορθ** είναι μια πόλη στο West Yorkshire, Αγγλία. Σύμφωνα με την απογραφή του 2001 ο πληθυσμός του ήταν 15394 κατοίκοι.

## Αθλητισμός

Ποδοσφαιρικές ομάδες της περιοχής είναι οι Γκάρφορθ Τάουν ΑΦΚ, Γκάρφορθ ΑΦΚ, Γκάρφορθ ΟΜΚ ΑΦΚ και Γκάρφορθ ΄Ρέιντζερς ΑΦΚ.

### Γκάρφορθ Τάουν ΑΦΚ
Η Γκάρφορθ Τάουν ΑΦΚ ιδρύθηκε το 1964 σαν Miners Arms. Έδρα της ομάδας είναι το Wheatley park στο Γκάρφορθ, χωρητικότητας 3000 θεατών. Συμμετέχει στην Νόρδερν Κάουντις Ιστ Φούτμπολ Λιγκ. Σημαντικός ποδοσφαιριστής της ομάδας ήταν ο Σώκρατες.

## Φωτοθήκη

File:Garforth Main Street.jpg
File:The Original Factory Shop, Garforth.jpg
File:The Miners, Garforth.jpg


## Παραπομπές


## Εξωτερικοί σύνδεσμοι

*Garforth Community College
*Garforth's Website
*YEP Garforth Today Community Website
*Garforth Town
*Garforth Jets Badminton Club
*Garforth Rangers
*Garforth Art Festival 
*LS25 Community Web site
*1st Garforth Scout Group
*Baraka Garforth 
*Miller & Carter Garforth
*The Lord Gascoigne
*The Gaping Goose

* Historical and genealogical resource

Κατηγορία:Πόλεις της Αγγλίας
Πύραυλος φωτονίου

Ο **πύραυλος φωτονίου** είναι ένας υποθετικός πύραυλος ο οποίος χρησιμοποιεί ώθηση από εκπεμπόμενα φωτόνια για την προώθηση του. Η κλασσική περίπτωση τέτοιου είδους πυραύλου είναι η ιδανική υπόθεση όπου όλα τα καύσιμα μετατρέπονται σε φωτόνια, τα οποία ακτινοβολούν προς την ίδια κατεύθυνση. Πιο ρεαλιστικά, κάποιος λαμβάνει υπόψη του ότι η δέσμη των φωτονίων δεν παραλληλίζεται εντελώς, ότι δεν μετατρέπονται όλα τα καύσιμα σε φωτόνια κλπ.

## Ταχύτητα
Η ταχύτητα την οποία θα φτάσει ένας ιδανικός πύραυλος φωτονίου, με απουσία εξωτερικών δυνάμεων, εξαρτάται από την αναλογία αρχικής με τελική μάζα:


    v = c \frac{\left(\frac{m_{i}}{m_{f}}\right)^{2}-1}{\left(\frac{m_{i}}{m_{f}}\right)^{2}+1} 

όπου  m_{i} είναι η αρχική μάζα και  m_{f} η τελική.

Ο παράγοντας γ που αντιστοιχεί σ'αυτήν την ταχύτητα έχει την εξής απλή έκφραση:


    \gamma = \frac{1}{2}\left(\frac{m_{i}}{m_{f}} + \frac{m_{f}}{m_{i}}\right) 

## Παραγωγή
Συμβολίζουμε την ορμή του πυραύλου σε ακινησία ως  P_{i}, τον πύραυλο αφού έχει κάψει τα καύσιμά του ως  P_{f} και την ορμή των εκπεμπόμενων φωτονίων ως  P_{\text{ph}}. Η διατήρηση του ορμής υπονοεί ότι:


    P_{\text{ph}} = P_{i} - P_{f} 

υψώνοντας στο τετράγωνο και τις δυο πλευρές (δηλ. λαμβάνοντας το εσωτερικό γινόμενο Lorenz και των δυο πλευρών με τον εαυτό τους) μας δίνει:


    P_{\text{ph}}^{2} = P_{i}^{2} + P_{f}^{2} - 2P_{i}\cdot P_{f} 

Σύμφωνα με τη σχέση ενέργειας - ορμής, το τετράγωνο της ορμής ισοδυναμεί με το τετράγωνο της μάζας και  P_{\text{ph}}^{2}=0 επειδή όλα τα φωτόνια κινούνται προς την ίδια κατεύθυνση. Οπότε η παραπάνω εξίσωση μπορεί να γραφτεί και ως:


    0 = m_{i}^{2} + m_{f}^{2} - 2 m_{i}m_{f}\gamma 

Λύνοντας για τον παράγοντα γ μας δίνει:


    \gamma = \frac{1}{2}\left(\frac{m_{i}}{m_{f}} + \frac{m_{f}}{m_{i}}\right) 

## Πηγές

Κατηγορία:Διαστημική τεχνολογία
Κατηγορία:Θεωρητική φυσική
Υψηλή Ράχη Αχαΐας

Η **Υψηλή Ράχη** είναι οικισμός της Αχαΐας στο νεοπαγή Δήμο Δυτικής Αχαΐας.

## Γεωγραφικά στοιχεία
Η Υψηλή Ράχη βρίσκεται σε υψόμετρο 37 μέτρων ενώ απέχει 5 χιλιόμετρα νοτιοανατολικά από την Κάτω Αχαΐα (έδρα του δήμου) και 26 χιλιόμετρα νοτιοδυτικά από την Πάτρα. Εγγύς του χωριού βρίσκονται τα χωριά Άνω Αχαΐα, Λουσικά και Σπαλιαραίικα καθώς και ο μικρός ποταμός Σερδινή λίγο πριν εκβάλει στον ποταμό Πείρο.

Ανήκει στην τοπική κοινότητα Λουσικών ως τμήμα του πρώην Δήμου Ωλενίας. 

## Ιστορικά στοιχεία
Στην περιοχή η αρχαιολογική σκαπάνη έχει φέρει στο φως ευρήματα από την εποχή του Μυκηναϊκού Πολιτισμού.

Το όνομα του χωριού αντανακλά τη μορφολογία της περιοχής, δηλ. τοποθεσία με λόφους, πλαγιές. Ο ιστορικός Κώστας Τριανταφύλλου αναφέρει, εσφαλμένα, ότι το παλιό όνομα του οικισμού ήταν "Γουρνοκουμασαίικα", δηλ. ταυτίζει τον οικισμό με την ομώνυμη συνοικία των Λουσικών, που υπήρξε διακριτός οικισμός την περίοδο 16/05/1928-07/04/1951.

### Διοικητική εξέλιξη
Την 16/05/1928 αναγνωρίστηκε ως οικισμός και προσαρτάται στην τότε κοινότητα Σουδενέϊκων (νυν Λουσικά). Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Ωλενίας μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφικά στοιχεία
Η δημογραφική εξέλιξη του οικισμού στον 21ο αιώνα είναι η εξής:

## Δείτε επίσης
* Λουσικά Αχαΐας
* Ράχη Αχαΐας (αποσαφήνιση)
* Σπαλιαραίικα Αχαΐας
* Σερδινή

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Μιχάλης Πετρόπουλος, "Μυκηναϊκό νεκροταφείο στα Σπαλιαρέϊκα των Λουσικών" στο Α.Δ. Ριζάκης, *Αχαϊκό Τοπίο ΙΙ. Δύμη και Δυμαία Χώρα. Πρακτικά του Διεθνούς Συνεδρίου «ΔΥΜΑΙΑ-ΒΟΥΠΡΑΣΙΑ», Κάτω Αχαΐα, 6-8 Οκτωβρίου 1995*, Κ.Ε.Ρ.Α.-Ε.Ι.Ε., Αθήνα 2000, σελ. 65-92. (σειρά: Μελετήματα, αρ.: 29)

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Υψηλή Ράχη, λήμμα Γουρνοκουμασαίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Υψηλής Ράχης Αχαΐας. eetaa.gr. Ανακτήθηκε: 03/11/2017.
* Ε.Ε.Τ.Α.Α. - Διοικητικές μεταβολές Κοινότητας Λουσικών Αχαΐας. eetaa.gr. Ανακτήθηκε: 31/10/2017.
* Ε.Ε.Τ.Α.Α. - Διοικητικές μεταβολές Γουρνοκοιμασέϊκων Αχαΐας. eetaa.gr. Ανακτήθηκε: 03/11/2017.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Γουίλινγκτον

Το **Γουίλινγκτον** είναι μια πόλη στη κομητεία του Durham, Αγγλία. Βρίσκεται στους πρόποδες των Pennines και κοντά στον ποταμό Wear κοντά σε Crook και Μπίσοπ Όκλαντ. Όπως πολλές κοινότητες της περιοχής, η οικονομία του Γουίλινγκτον βασιζόταν στην εξόρυξη άνθρακα. Ως εκ τούτου, το κλείσιμο του ανθρακωρυχείου το 1967 έπληξε την πόλη.

Παρά το γεγονός ότι υπάρχουν μόνο μερικές ευκαιρίες απασχόλησης εντός των ορίων της πόλης, πολλοί κάτοικοι εργάζονται έξω από το χωριό. Το  Γουίλινγκτον λειτουργεί σε μεγάλο βαθμό ως μια δορυφορική πόλη για τις Μπίσοπ Όκλαντ και Durham City.

## Ποδοσφαιρική ομάδα
Η πόλη έχει τη δική της ποδοσφαιρική ομάδα, την Γουίλινγκτον ΑΦΚ, η οποία αγωνίζεται στη Νόρδερν Λιγκ Ντιβίζιον Του. Η ομάδα ιδρύθηκε το 1906 και έχει κερδίσει τη Νόρδερν Λιγκ τις περιόδους 1913-14, 1925-26 και 1929-1930.

Κατηγορία:Πόλεις της Αγγλίας
Γκρέιτ Χάργουντ

Το **Γκρέιτ Χάργουντ** είναι μια πόλη στην περιοχή Lancashire, Αγγλία. Είναι το μεγαλύτερο αστικό συγκρότημα των *Τριών Πόλεων*, οι οποίες είναι οι Γκρέιτ Χάργουντ, Clayton Le Moors και Rishton. Ο πληθυσμός της πόλης είναι 11217 κάτοικοι.

## Αθλητισμός
### Γκρέιτ Χάργουντ Τάουν ΦΚ
Η ομάδα διέθετε ποδοσφαιρική ομάδα, την Γκρέιτ Χάργουντ Τάουν ΦΚ. Ιδρύθηκε το 1966 και έκλεισε το 2006. Έδρα της ομάδας ήταν το The Showground στο Γκρέιτ Χάργουντ.

## Εξωτερικοί σύνδεσμοι
*
*Local history site with many photos
*Great Harwood Community Website

Κατηγορία:Πόλεις της Αγγλίας
Πάπας Αλέξανδρος Β΄

Ο **Αλέξανδρος Β΄**, κατά κόσμον *Anselmo da Baggio* ήταν Πάπας από τις 30 Σεπτεμβρίου 1061 ως το θάνατο του, στις 21 Απριλίου 1073.

Γεννήθηκε στο Μιλάνο. Ως Άνσελμος Α΄, επίσκοπος της Λούκκα, βοήθησε ενεργά τον Hildebrand της Sovana (μετέπειτα Πάπα Γρηγόριο Ζ΄) στην προσπάθειά του να καταστείλει τη σιμωνία και να επιβάλει την αγαμία του κλήρου. Η παπική εκλογή του 1061, την οποία είχε ρυθμίσει ο Hildebrand σύμφωνα με το παπική διάταγμα του 1059, δεν εγκρίθηκε από την αυτοκρατορική αυλή της Γερμανίας. Ακολουθώντας την πρακτική που παρατηρήθηκε σε προηγούμενες εκλογές Παπών, το γερμανικό δικαστήριο όρισε άλλον υποψήφιο, τον Πιέτρο Καντάλους, επίσκοπο της Πάρμα, ο οποίος ανακηρύχθηκε Πάπας στη σύνοδο της Βασιλείας με το όνομα Ονώριος Β΄. Ο Ονώριος επιτέθηκε στη Ρώμη και για μεγάλο χρονικό διάστημα απειλούσε τη θέση του αντιπάλου του. Στο τέλος όμως εγκαταλείφθηκε από την γερμανική Αυλή και καθαιρέθηκε από μια σύνοδο που συγκλήθηκε στην Μάντοβα. Η θέση του Αλεξάνδρου Β΄ δεν αμφισβητήθηκε.

Το 1065, ο Αλέξανδρος προειδοποίησε τον Λανδόλφο ΣΤ΄ του Μπενεβέντο «ότι ο προσηλυτισμός των Εβραίων δεν πρόκειται να γίνει με τη βία». Επίσης, κατά το ίδιο έτος, ο Αλέξανδρος ζήτησε σταυροφορία εναντίον των Μαυριτανών στην Ισπανία.

Το 1066 δέχτηκε μια αποστολή από τον Δούκα της Νορμανδίας Γουλιέλμο Β΄ (ο οποίος μετά την επιτυχημένη του εισβολή στην Βρετάνη και στη συνέχεια την Αγγλία έγινε γνωστός ως *[[Γουλιέλμος Α΄ της Αγγλίας|Γουλιέλμος ο Κατακτητής]]*), η οποία ήρθε για να αποσπάσει την Παπική ευλογία για τη νορμανδική κατάκτηση της Αγγλίας. Ο Αλέξανδρος Β΄ τους την έδωσε, δωρίζοντάς τους ένα παπικό δαχτυλίδι, το πρότυπο του Αγίου Πέτρου και ένα παπικό διάταγμα για να παρουσιαστεί στον αγγλικό κλήρο λέγοντας ότι στον Γουλιέλμο δόθηκε η παπική ευλογία για την προσφορά του στο θρόνο. Αυτή η κίνηση έπαιξε καθοριστικό ρόλο για την υποταγή της Αγγλικανικής Εκκλησίας μετά τη μάχη του Χέιστινγκς.

Ο Αλέξανδρος Β΄ εισήγαγε την απάλειψη του «Αλληλούια» κατά τη διάρκεια του εορτασμού της Σαρακοστής από την Ρωμαιοκαθολική Εκκλησία. Αυτό διατηρείται μέχρι και σήμερα και, κατά το τυπικό που εισήχθη με τη Σύνοδο του Τρέντο, το «Αλληλούια» επίσης παραλείπεται στη Θεία Λειτουργία της περιόδου της Σαρακοστής.

Τον Αλέξανδρο Β΄ διαδέχτηκε ο συνεργάτης του, Hildebrand, ο οποίος έλαβε το όνομα Γρηγόριος Ζ΄.

## Παραπομπές


## Πηγές

* 
*Simonsohn, Shlomo. *The Apostolic See and the Jews, Documents: 492–1404*.
*Cabrol, Fernand.  *Liturgical Prayer: Its History and Spirit. 2003. σελ. 46*.

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 11ου αιώνα
Κατηγορία:Επίσκοποι Λούκα
Μίλαν Σμίλιανιτς

Ο **Μίλαν Σμίλιανιτς**, (*[[σερβικά]] : Милан Смиљанић*) (1891-1979), ήταν Σέρβος ιερέας και πολιτικός. Καταγόταν από οικογένεια ιερέων της περιοχής του Ζλάτιμπορ. 

Ο Σμίλιανιτς κατά την Γερμανική κατοχή της Γιουγκοσλαβίας εντάχτηκε στους Παρτιζάνους και με την απελευθέρωση και το 1945 διορίσθηκε υπουργός γεωργίας της Λαϊκής δημοκρατίας της Σερβίας στην κυβέρνηση Μπλαγκόιε Νέσκοβιτς. Ήταν μέλος του κομμουνιστικού συνδέσμου και χρημάτισε και αντιπρόεδρος του προεδρείου της Σερβίας.

Έγραψε το βιβλίο "Узгреднице" που περιλάμβανε διάφορα ευθυμογραφήματα, ανέκδοτα και γεγονότα.

## Παραπομπές


Κατηγορία:Υπουργοί γεωργίας της Σερβίας
Κατηγορία:Γιουγκοσλάβοι πολιτικοί
Γουόλτον-ον-Τέιμς

Το **Γουόλτον-ον-Τέιμς** είναι πόλη κτισμένη στις όχθες του Τάμεση στην περιοχή Σάρρεϋ. Σύμφωνα με την απογραφή του 2011 είχε πληθυσμό 24.137 κατοίκους.

## Αθλητισμός
### Γουόλτον και Χέρσαμ ΦΚ
Η πόλη έχει ποδοσφαιρική ομάδα, την Γουόλτον και Χέρσαμ ΦΚ, η οποία αγωνίζεται στην Ίσθμιαν Λιγκ Ντιβίζιον Ουάν Σάουθ. Ιδρύθηκε το 1945. Έδρα της ομάδας είναι το The Sports Ground. Χρώματα της ομάδας είναι το κόκκινο και το άσπρο. Το 1973 κέρδισε το Κύπελλο ποδοσφαίρου Ερασιτεχνών Αγγλίας

## Παραπομπές


## Εξωτερικοί σύνδεσμοι
* 
* Walton Business Group ~ taking action for Walton
* Walton-on-Thames.org - local website with discussion forum
* Elmbridge Borough Council
* Parish of Walton-on-Thames
* Walton & Weybridge Film Society

Κατηγορία:Πόλεις της Αγγλίας
Uncommon Man

Το **Uncommon Man** είναι τραγούδι του χαρντ ροκ συγκροτήματος Deep Purple, το όγδοο του δίσκου "*[[Now What?!]]*", ο οποίος κυκλοφόρησε στις 26 Απριλίου 2013 από την "Ear Music".

## Σύνθεση
Το τραγούδι είναι επηρεασμένο από "*Fanfare for the Common Man*" του Άαρον Κόουπλαντ. Η σύνθεση του κομματιού πραγματοποιήθηκε όταν ο Ντον Έρεϊ ξεκίνησε να παίζει ένα ριφ στο ύφος των συνθέσεων του Κόουπλαντ και ο Στηβ Μορς συνόδευσε αμέσως.

Η επιρροή του παραγωγού Μπομπ Έζριν ήταν μεγάλη για την συγκεκριμένη δημιουργία, αφού έπεισε τα μέλη του συγκροτήματος να αυτοσχεδιάσουν στην αρχή του "*Uncommon Man*", κάτι που ηχογραφήθηκε με μία προσπάθεια. Στη συνέχεια, υπάρχει ένα μελωδικό σόλο κιθάρας από τον Μορς, το οποίο ο ίδιος θέλησε να το χρησιμοποιήσει σε κάποιο άλλο κομμάτι θεωρώντας ότι δεν ταίριαζε, αλλά ο Έζριν το τοποθέτησε στο συγκεκριμένο τραγούδι, πετυχαίνοντας ένα ιδιαίτερα αξιόλογο αποτέλεσμα.

## Ζωντανές εκτελέσεις
Το "*Uncommmon Man*" συμπεριλήφθηκε στο set list των ζωντανών εμφανίσεων των Deep Purple κατά την περιοδεία για την προώθηση του δίσκου. Ζωντανά ηχογραφημένη εκτέλεση του "*Uncommon Man*" υπάρχει στο άλμπουμ "*[[…To The Rising Sun (In Tokyo)]]*" του 2015.

## Τα μέλη του συγκροτήματος
Το "*Uncommon Man*", όπως και όλο το άλμπουμ "*[[Now What?!]]*" ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Στηβ Μορς]]** - *[[κιθάρα]]*
* **[[Ντον Έρεϊ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* *Now What?!*, 2013, CD Booklet

## Εξωτερικοί σύνδεσμοι
* Στίχοι Uncommon Man
* Deep Purple - Uncommon Man Guitar Tabs - Tabslet
* Deep Purple - Uncommon Man live (Belgrade 2014) - Youtube

Κατηγορία:Τραγούδια των Deep Purple
Κατηγορία:Τραγούδια του 2013
Αριστείδης Μεταλληνός

μικρογραφία|ΕΟΚ
Ο **Αριστείδης Μεταλληνός** ήταν Έλληνας γλύπτης από την Κέρκυρα. Γεννήθηκε το 1908 (δεν υπάρχουν επίσημα στοιχεία για τη γέννησή του), ένας από τρεις γιους του Ζαχαρία και της Ελένης Μεταλληνού, και πέθανε στις 19 Μαΐου 1987.

Πέρασε το μεγαλύτερο μέρος της ζωής του το πέρασε στο χωριό των Άνω Κορακιανών στην Κέρκυρα, εργαζόμενος ως ταγκάρης και τεχνίτης. Παρά το γεγονός ότι νωρίς έδειξε σημάδια ταλέντου ως λιθοξόος, η φτώχεια απέτρεψε τον Μεταλληνό από το να αποκτήσει καλλιτεχνική μόρφωση. Δεν ξεκίνησε να εργάζεται ως αυτοδίδακτος γλύπτης παρά μόνο το 1973, οπότε και κατάφερε να εκπληρώσει την διακαή του επιθυμία να χρησιμοποιήσει σφυρί και καλέμι ώστε «να παρουσιάσει τον άνθρωπο και τα ελαττώματά του», απεικονίζοντας σε πέτρα και μάρμαρο μία μοναδική καταγραφή των αλλεπάλληλων αλλαγών που υφίστατο η παραδοσιακή οικονομία και κοινωνία, που έδινε έμφαση στα πρωτεία της οικογένειας, τους θεσμούς του χωριού και τα παραδοσιακά έθιμα. Ταυτόχρονα πέτυχε να αναμίξει σε αυτό το μνημείο ελληνικής λαογραφίας και στοιχεία ερωτικά, σκωπτικά και πολιτικά ανατρεπτικά.

Το έργο του αποτελείται από πλέον των 250 κομματιών, που σχεδόν όλα δημιουργήθηκαν τα τελευταία 12 χρόνια της ζωής του, και φυλάσσονται σε ένα οικογενειακό μουσείο στα Άνω Κορακιάνα -  ένα μουσείο που έχτισε ο ίδιος ως προσφορά στο χωριό του.

Η πρώτη σύζυγος του Μεταλληνού, Ελένη, πέθανε άτεκνη. Παντρεύτηκε ξανά, σε προχωρημένη ηλικία, την Αγγελική, που του χάρισε δυο παιδιά, τον Αντρέα και τη Μαρία. Ανδρέας πέθανε τον Οκτώβριο του 2016. Η σύζυγός του, Άννα, συνεχίζει να ζει στο Μουσείο.

## Πηγές
* Γιάννης Μ. Μαρής (1978) "Βιογραφικό - Αριστείδης Ζαχ. Μεταλληνός", *Απάνθισμα Γραμμάτων και Τεχνών*, Αθήνα, σσ. 611-617
* Ευρυδίκη Αντζουλάτου-Ρετσίλα  (1985) "Θέματα Κερκυραϊκής λαoγραφίας στo έργo τoυ λαϊκoύ λιθoγλύπτη Αριστείδη Μεταλληνoύ" στο *Μυριόβιβλoς*, τεύχ. 7, Αθήνα, σσ. 37-47
* Ευρυδίκη Αντζουλάτου-Ρετσίλα (2005) "Θέματα Κέρκυραϊκής λαογραφίας στο έργο του λαϊκού λιθογλύπτη Αριστείδη Μεταλληνού",  *Πολιτιστικά και Μουσειολογικά Σύμμεικτα*, Εκδ. Παπαζήση, σσ. 47-70 ISBN 960-02-1860-9

Κατηγορία:Έλληνες γλύπτες
Έριθ

**Έριθ** είναι μια περιοχή στο νοτιοανατολικό Λονδίνο. Βρίσκεται βορειοανατολικά του Μπέξλιχιθ και βορειοδυτικά του Ντάρτοφορντ. Το κέντρο της πόλης έχει υποβληθεί σε μια σειρά από ενέργειες εκσυγχρονισμού και σε αύξηση των κατοικιών από το 1961. Ο σιδηροδρομικός σταθμός που έχει το ενώνει με το κεντρικό Λονδίνο και το Κεντ.

## Αθλητισμός
### Έριθ αντ Μπέλβεντερ ΦΚ
Η περιοχή διαθέτει ποδοσφαιρική ομάδα, την Έριθ αντ Μπέλβεντερ ΦΚ. Η ομάδα ιδρύθηκε το 1922. Έδρα της ομάδας είναι το Park View Road, στο Welling χωρητικότητας 5000 θεατών. Συμμετέχει στην Ίσθμιαν Λιγκ.

## Εξωτερικοί σύνδεσμοι

*erithtown.net - an introduction and guide to Erith, with comprehensive directory
*Bexley Local Studies Note 11 - Erith - gives a good outline history of the area
*North West Kent Family History Society - Erith Parish Page

Κατηγορία:Γεωγραφία του Λονδίνου
Κόουβ

Η **Κόουβ** είναι ένα αρχαίο χωριό, που μετατράπηκε σε προάστιο. Βρίσκεται στην επαρχία Χάμσαϊρ στη νοτιοανατολική Αγγλία. Βρίσκεται 54 χιλιόμετρα νοτιοδυτικά του Λονδίνου. Σήμερα είναι προάστιο του Φάρνμπορο. Έχει πληθυσμό 6.548 κατοίκων.

## Κόουβ ΦΚ
Η περιοχή διαθέτει τοπική ποδοσφαιρική ομάδα, την Κόουβ ΦΚ. Ιδρύθηκε το 1897. Έδρα της ομάδας είναι το Όουκ Φαρμ, χωρητικότητας 2500 θεατών. Συμμετέχει στην Κομπάινιντ Κάουντις Φούτμπολ Λιγκ.

## Παραπομπές

## Εξωτερικοί σύνδεσμοι

* Cove old and new 880-1925

Κατηγορία:Χωριά της Αγγλίας
Νταν Μπαλάν

Ο **Νταν Μπαλάν** (Ρουμανικά: Dan Bălan), είναι Μολδαβός τραγουδιστής και τραγουδοποιός. Ήταν πρώην μέλος των O-Zone, με τον Arsenium και τον Ράντου Σίρμπου. Ως τραγουδιστής έχει κάνει αξιόλογη καριέρα στη Ρωσία, ΗΠΑ, Μολδαβία και Ρουμανία.

Η δισκογραφία του περιλαμβάνει τραγούδια στα ρουμάνικα, ρώσικα και αγγλικά. 

## Δισκογραφία

### Τραγούδια

## Αναφορές


## Εξωτερικοί σύνδεσμοι
*http://www.danbalan.com/

Κατηγορία:Μολδαβοί τραγουδιστές
Κατηγορία:Ρουμάνοι τραγουδιστές
Μπέτφοντ

Το **Μπέτφοντ** (αγγλικά: *Bedford*) είναι ένα προάστιο του δυτικού Λονδίνου. Έχει πληθυσμός 12701 κατοίκους, σύμφωνα με την απογραφή του 2011. Η πυκνότητα του πληθυσμού είναι 2,854/τ.χλμ.

## Αθλητισμός
Η περιοχή έχει 3 ποδοσφαιρικές ομάδες:
*Μπέτφοντ Τάουν ΦΚ
*Μπέτφοντ Σπορτς ΦΚ
*Μπέτφοντ & Φελτχαμ ΦΚ

### Μπέτφοντ Τάουν ΦΚ
Η Μπέτφοντ Τάουν ΦΚ ιδρύθηκε το 1965. Έδρα της ομάδας είναι το Ashford Recreation Ground, χωρητικότητας 100 θεατών. Συμμετέχει στην Σάρρεϋ Ελίτ Ιντερμίντιετ Λιγκ (Ουέστερν).

## Φωτοθήκη

File:Burlington House, East Bedfont (geograph 2232333).jpg
File:East_Bedfont_The_War_Memorial_(geograph_2412044).jpg


Κατηγορία:Γεωγραφία της Αγγλίας
Μπεϊσινγκστόουκ

**Μπεϊσινγκστόουκ** είναι μια μεγάλη Κωμόπολη στη νότια κεντρική Αγγλία. Απέχει 48 χιλίομετρα από το Σαουθάμπτον και 77 από το Λονδίνο. Ο πληθυσμός του είναι 84275 κατοίκοι.

## Αθλητισμός

### Μπεϊσινγκστόουκ Τάουν ΦΚ
Το Μπεϊσινγκστόουκ έχει τη δική του ποδοσφαιρική ομάδα, την Μπεϊσινγκστόουκ Τάουν ΦΚ. Ιδρύθηκε το 1896. Έδρα της ομάδας είναι το The Camrose, χωρητικότητας 6000 θεατών. Συμμετέχει στην Κόνφερενς Σάουθ.

## Παραπομπές


## Εξωτερικοί σύνδεσμοι

* 
* Local info on Basingstoke from Hampshire County Council

Κατηγορία:Πόλεις της Αγγλίας
Μάργκεϊτ ΦΚ

Η **Μάργκεϊτ ΦΚ** είναι μια αγγλική, ποδοσφαιρική ομάδα από την πόλη Μάργκεϊτ, Κεντ. Ιδρύθηκε το 1896. Έδρα της ομάδας είναι το Hartsdown Park χωρητικότητας 2100 θεατών. Η ομάδα έχει 3 συμμετοχές στην Κόνφερενς Πρέμιερ.

## Εξωτερικοί σύνδεσμοι
*Επίσημη Ιστοσελίδα
*Club history website 

Κατηγορία:Ιδρύσεις ποδοσφαιρικών ομάδων το 1896
Κατηγορία:Ποδοσφαιρικές ομάδες Αγγλίας
Μπαθ

Το **Μπαθ** (αγγλικά: *Bath*) είναι πόλη στη Νοτιοδυτική Αγγλία, στην κομητεία Σόμερσετ. Απέχει 156 χιλιόμετρα από το Λονδίνο και 21 από το Μπρίστολ.

Σύμφωνα με εκτιμήσεις για το 2022, ο πληθυσμός της πόλης, ανέρχεται σε περίπου 110.000 κατοίκους. Το 1987 έγινε Μνημείο Παγκόσμιας Κληρονομιάς της UNESCO και ξανά το 2021, μαζί με άλλες λουτροπόλεις της Ευρώπης..

## Αθλητισμός
### Ποδόσφαιρο
Η κύρια ποδοσφαιρική ομάδα της πόλης είναι η Μπαθ Σίτι ΦΚ. Η άλλη ομάδα είναι η Τιμ Μπαθ ΦΚ.

#### Τιμ Μπαθ ΦΚ
Η Τιμ Μπαθ ΦΚ μέχρι το 2009 λειτουργούσε σαν συνεργάτης του αθλητικού προγράμματος του University Athletics. Το 2002 η ομάδα έγινε η πρώτη πανεπιστημιακή ομάδα που συμμετείχε στο Κύπελλο Αγγλίας (ποδόσφαιρο ανδρών) μετά από 120 χρόνια. Η ομάδα ιδρύθηκε το 1999 και διαλύθηκε το 2009. Έδρα της ομάδας ήταν το Twerton Park, χωρητικότητας 8800 θεατών.

## Παραπομπές


## Εξωτερικοί σύνδεσμοι

*Official tourist information
* Bath by Gildas: etymology 

Κατηγορία:Πόλεις της Αγγλίας
Κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Μπίλιγχαμ

Το **Μπίλιγχαμ** είναι κωμόπολη στο County Durham στη βορειοανατολική Αγγλία, με πληθυσμό 35765 κατοίκους (2006). Ιδρύθηκε από Σάξονες. Στη σύγχρονη ιστορία της στηρίζεται στη Χημική βιομηχανία και συγκεκριμένα στην εταιρεία Imperial Chemical Industries που παίζει σημαντικό ρόλο στην ανάπτυξη του Μπίλιγχαμ.

## Αθλητισμός
### Μπίλιγχαμ Σινθόνια ΦΚ
Στο Μπίλιγχαμ υπάρχει μια ποδοσφαιρική ομάδα, η Μπίλιγχαμ Σινθόνια ΦΚ. Ιδρύθηκε το 1923. Έδρα της ομάδας είναι το The Glamal Engineering Stadium, χωρητικότητας 4200 θεατών. Συμμετέχει στη Νόρδερν Φούτμπολ Λιγκ.

## Παραπομπές


## Εξωτερικοί σύνδεσμοι
* 
* Billingham Town Council homepage
* Billingham International Festival site
* Billingham Town Council page on Stockton Borough Council site
* Billingham Weather Site

Κατηγορία:Γεωγραφία της Αγγλίας
Μπριμσντάουν

Το **Μπριμσντάουν** (αγγλικά: *Brimsdown*) είναι περιοχή στο βόρειο Λονδίνο. Από την περιοχή περνάει η σιδηροδρομική γραμμή Lea Valley Lines. Η περιοχή ανατολικά της σιδηροδρομικής Lea Valley Lines είναι σχεδόν αποκλειστικά για βιομηχανική χρήση, ενώ δυτικά της εν λόγω σιδηροδρομικής (που εξυπηρετεί το  Μπριμσντάουν και τους σταθμούς Enfield Lock) είναι μια κατοικημένη περιοχή που κατά κύριο λόγο δημιουργήθηκε στη δεκαετία του 1930.

## Αθλητισμός
### Ποδόσφαιρο
Η περιοχή είχε δύο ποδοσφαιρικές ομάδες: την  Μπριμσντάουν Ρόβερς ΦΚ και την Άνφιλντ Τάουν ΦΚ. Οι δύο ομάδες ενοποιήθηκαν το 2010, δημιουργώντας την Άνφιλντ 1893 ΦΚ.

#### Μπριμσντάουν Ρόβερς ΦΚ
Η  Μπριμσντάουν Ρόβερς ΦΚ ιδρύθηκε το 1947. Έδρα της ομάδας ήταν το Goldsdown Road, χωρητικότητας 3.000 θεατών. Από τις ακαδημίες της ομάδας είχε ξεκινήσει ο Ντέιβιντ Μπέκαμ.

## Εξωτερικοί σύνδεσμοι
* Hidden London  

Κατηγορία:Γεωγραφία της Αγγλίας
Μπίσοπς Στόρτφορντ

Το **Μπίσοπς Στόρτφορντ** (αγγλικά: *Bishop's Stortford*) είναι ιστορική πόλη στο ανατολικό Χάρτφορντσιρ, Αγγλία. Έχει πληθυσμό 38202 κατοίκους (2010). Απέχει 43 χιλιόμετρα από το Λονδίνο. Η περιοχή θεωρείται ιδιαίτερα εύπορη, εν μέρει λόγω της κοντινής απόστασης από το Λονδίνο. Ακόμη, πολλοί κάτοικοι εργάζονται στην τουριστική βιομηχανία, κυρίως σε ξενοδοχεία αλλά και ως προσωπικό αεροδρομίου λόγω της γειτνίασης με το αεροδρόμιο Stansted. 

## Αθλητισμός
Στην περιοχή υπάρχουν δύο ποδοσφαιρικές ομάδες, η Μπίσοπς Στόρτφορντ ΦΚ και η Μπίσοπς Στόρτφορντ Σουιφτς. 

### Μπίσοπς Στόρτφορντ ΦΚ
Η  Μπίσοπς Στόρτφορντ ΦΚ ιδρύθηκε το 1874. Έδρα της ομάδας είναι το ProKit UK Stadium, χωρητικότητας 4525 θεατών. Συμμετέχει στην Κόνφερενς Σάουθ. Το 1981 κατέκτησε το FA Trophy.

## Παραπομπές


## Εξωτερικοί σύνδεσμοι
* Bishop's Stortford Town Council 
* Bishop's Stortford Civic Federation, representing all the residents' associations in Bishop's Stortford
* Bishop's Stortford and Thorley: A History and Guide – comprehensive history
* Bishop's Stortford (''A Guide to Old Hertfordshire'')
* A Brief History of Bishop's Stortford, Hertfordshire, England, by Tim Lambert
* Father and son killed in shooting, BBC News, 30 August 2007
* Stortford Film Festival
* Stop Stansted Expansion
* www.geograph.co.uk : Photos of Bishop's Stortford and surrounding area
* Hertfordshire Travel Information: Bus services 
* Holy Trinity Church Bishop's Stortford
* St Michael's Church Bishop's Stortford
* All Saint's Church Hockerill, Bishop's Stortford
* Hockerill Anglo-European College
* Bishop's Stortford Hockey Club 
* Bedfordshire and Hertfordshire Army Cadet Force
* Herts and Essex Observer 
* Bishop's Stortford Ultra Light Railway
* Google Earth view

Κατηγορία:Πόλεις της Αγγλίας
Νόρθφλιτ

Το  **Νόρθφλιτ** (αγγλικά: *Northfleet*) είναι πόλη στο Κεντ (Αγγλία). Έχει πληθυσμό 13.300 κατοίκους (2005). Το όνομα της προέρχεται από τον ποταμό River Fleet, μικρό παραπόταμο του Τάμεση και μεγαλύτερο υπογειοποιημένο ποτάμι της αγγλικής πρωτεύουσας. Η πόλη είναι κτισμένη στα βόρεια (north) του ποταμού και για αυτό ονομάστηκε Νόρθφλιτ. Στη νότια (σάουθ) πλευρά του ποταμού υπάρχει χωριό με το όνομα Σάουθφλιτ (Southfleet).

## Αθλητισμός
### Νόρθφλιτ Γιουνάιτεντ ΦΚ
Η πρώτη ποδοσφαιρική ομάδα της πόλης ήταν η Νόρθφλιτ Γιουνάιτεντ ΦΚ. Είχε ιδρυθεί το 1890. Το ψηλότερο επίπεδο που συμμετείχε ήταν η Σάδερν Φούτμπολ Λιγκ (Southern Football League). Τη δεκαετία του '30 η Νόρθφλιτ αποτελούσε κατόπιν επίσημης συμφωνίας φυτώριο της Τότεναμ για την περιοχή του Κεντ. Το 1946 ενοποιήθηκε με τη γειτονική Γκρέιβσεντ Γιουνάιτεντ δημιουργώντας την Γκρέιβσεντ & Νόρθφλιτ, που το 2007 μετονομάστηκε σε Έμπσφλιτ Γιουνάιτεντ. Το όνομα αυτό το οφείλει στο σπόνσορά της *Eurostar*, εταιρία των υπερταχέων σιδηροδρόμων High speed one, που διασχίζουν την Σήραγγα της Μάγχης και προέρχεται από τον ομώνυμο σημαντικό σιδηροδρομικό σταθμό της γραμμής αυτής (Ebbsfleet International), που βρίσκεται κοντά στο Νόρθφλιτ.

## Παραπομπές


## Εξωτερικοί σύνδεσμοι

*Northfleet Big Local - Lottery funded improvement scheme for Northfleet
*Northfleet Harbour Restoration Trust - information about Northfleet's ancient harbour 
*Northfleet History Group - open to those with an interest in Northfleet's history
*Details of the Northfleet cement works
*Dartford Archive - includes details of William Aspdin’s work
*Gravesend, Northfleet and Swanscombe Cage Bird Society   (Local bird club)
*Rosherville gardens 
* Northfleet with Ebbsfleet Rotary Club (chartered  1954)
* Dover Road Chapel Northfleet URC

Κατηγορία:Πόλεις της Αγγλίας
Ντάνστεϊμπλ

Το ** Ντάνστεϊμπλ** (αγγλικά: *Dunstable*) είναι πόλη στην Αγγλία. Απέχει 30 μίλια βόρεια του Λονδίνου. Έχει πληθυσμό 35000 κατοίκων.

## Αθλητισμός
Η πόλη έχει δύο κύριες ποδοσφαιρικές ομάδες, την  Ντάνστεϊμπλ Τάουν ΦΚ και την ΑΦΚ  Ντάνστεϊμπλ.

### Ντάνστεϊμπλ Τάουν ΦΚ
Η  Ντάνστεϊμπλ Τάουν ΦΚ δημιουργήθηκε το 1883. Έδρα της ομάδας είναι το Creasey Park χωρητικότητας 3200 θεατών. Η ομάδα αγωνίζεται στη Σάουδερν Φούτμπολ Λιγκ, το ψηλότερο επίπεδο στο οποίο έχει αγωνιστεί ποτέ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αγγλίας
Μίτρα Μίτροβιτς

Η **Μίτρα Μίτροβιτς** (*[[σερβικά]] : Митра Митровић*) (Ποζέγκα, Βασίλειο της Σερβίας 1912 - Βελιγράδι, Γιουγκοσλαβία 2001) ήταν Σέρβα αγωνίστρια της αντίστασης κατά τον Β΄παγκόσμιο πόλεμο, κομμουνίστρια, συγγραφέας και πολιτικός.

Σπούδασε φιλοσοφία στο πανεπιστήμιο του Βελιγραδίου όπου αποφοίτησε το 1935. Κατά την διάρκεια των σπουδών της έγινε μέλος του κομμουνιστικού κόμματος της Γιουγκοσλαβίας. Συμμετείχε σε όλες τις δράσεις τους κόμματος παίρνοντας μέρος σε απεργίες εργοστασίων. Ήταν από τους ιδρυτές και αρθρογράφους του περιοδικού "γυναίκα σήμερα" („Жена данас“).

Μετά την κατάληψη της Γιουγκοσλαβίας το 1941 από τις δυνάμεις του Άξονα συνελήφθη και εγκλείστηκε στο στρατόπεδο Βανίτσκι. Μετά από λίγους μήνες απέδρασε και εντάχτηκε στους Παρτιζάνους. Με την απελευθέρωση το 1945 έγινε υπουργός παιδείας στην κυβέρνηση Μπλαγκόιε Νέσκοβιτς της Λαϊκής Δημοκρατίας της Σερβίας. Έχει συμμετάσχει σε πολλές επιτροπές του κομμουνιστικού κόμματος κι έχει τιμηθεί με πολλά παράσημα από την Γιουγκοσλαβική κυβέρνηση. 

Ήταν η πρώτη σύζυγος του Μίλοβαν Τζίλας με τον οποίο ήταν παντρεμένη από το Μάιο του 1936 έως τον Μάρτιο του 1952 και είχαν αποκτήσει μια κόρη.

έργα της :
* „Ратно путовање“, мемораи, 1953,
* „Веселин Маслеша“, портрет, 1956,
* „Положај жене у савременом свету“, 1960.

## Παραπομπές


## Αναφορές
* *Жене Србије у НОБ*, „Нолит“ Београд, 1975, година
* Република - Латинка Перовић о Митри Митровић
* НИН - Заштитница НИН-а

## Εξωτερικοί σύνδεσμοι
* 

Κατηγορία:Σέρβοι συγγραφείς
Κατηγορία:Γιουγκοσλάβοι συγγραφείς
Κατηγορία:Γιουγκοσλάβοι πολιτικοί
Κατηγορία:Υπουργοί παιδείας της Σερβίας
Μιλιβόιε Πέροβιτς

Ο **Μιλιβόιε Πέροβιτς** (*[[σερβικά]] : Миливоје Перовић*)  (Μπράινα 5 Οκτωβρίου  1912 - Βελιγράδι 29 Δεκεμβρίου 1975) ήταν σερβικής καταγωγής Γιουγκοσλάβος νομικός, διπλωμάτης, συγγραφέας και δημοσιογράφος. 

Ήταν γιος του του Λουκά και της Στάνιτσα Πέροβιτς. Τελείωσε το δημοτικό σχολείο στο Τουλάρε και γυμνάσιο στη Μεντβέντα, σπούδασε στην νομική Σχολή στο Βελιγράδι το 1937, και το 1940 έλαβε το διδακτορικό του. Εργάστηκε ως δικαστικός υπάλληλος στο Λέσκοβατς όπου ήταν και ο ανταποκριτής της εφημερίδας "Πολίτικα". 

Πριν από τον Β΄παγκόσμιο πόλεμο ανήκε στο Δημοκρατικό κόμμα του Λιούμπα Νταβίντοβιτς. Αργότερα εγκαταστάθηκε στο Βελιγράδι, ως δημοσιογράφος στην "πολίτικα". Κατά τη διάρκεια αυτής της περιόδου εντάχθηκε στο προοδευτικό φοιτητικό κίνημα της Γιουγκοσλαβίας. Μετά το βομβαρδισμό του Βελιγραδίου το 1941 επέστρεψε στο Λέσκοβατς και είναι και συμμετείχε στις προετοιμασίες για την ένοπλη εξέγερση στην Γιαπλάνιτσα. Κατά την διάρκεια του πολέμου ήταν διοικητής της τέταρτης ταξιαρχίας στο Σερβικό Λαϊκό Απελευθερωτικό Στρατό.

Στην πρώτη κυβέρνηση της Σερβίας ήταν υπουργός  της οικονομίας και Υπουργός Βιομηχανίας και Ορυχείων. Επίσης χρημάτισε υπουργός οικονομικών της Σερβίας, υφυπουργός Δικαιοσύνης της Σερβίας και σύμβουλος της πρεσβείας στο Λονδίνο. Έχει βραβευτεί με πολλά παράσημα.

Έχει γράψει και έχει δημοσιεύσει περισσότερα από 20 μυθιστορήματα και χρονικά. Πέθανε στις 29 Δεκεμβρίου 1975. Βελιγράδι.

Έργα του :
* Хроника о Пустој Реци - (Просвета, Београд, 1951).
* Поред Мораве - (Просвета, Београд, 1958)
* Големаши - (Минерва, Суботица,1955)
* Бели квадрати (Космај, Београд, 1957)
* Седам ока земље
* Планина Влаина (Народна књига, Београд, 1962) 
* Град на Морави (Просвета, Београд, 1965) 
* Вуци са Жуте Реке- збирка приповедака
* Четири Мујове војске (Крушевац, Багдала,1966)
* Дан осми( Изишао је 1968. године у издању аутора)
* Последњем броду (Слово љубве, Београд, 1971) 
* Устанак на југу Србије 1917, Топлички устанак,

## Παραπομπές


## Πηγές
* Преглед лесковачког књижевног стваралаштва,(Наше стварање, Лесковац, 1973) Д. Трајковић

Κατηγορία:Γιουγκοσλάβοι νομικοί
Κατηγορία:Γιουγκοσλάβοι δημοσιογράφοι
Κατηγορία:Γιουγκοσλάβοι συγγραφείς
Κατηγορία:Γιουγκοσλάβοι διπλωμάτες
Κατηγορία:Υπουργοί οικονομικών της Σερβίας
Κατηγορία:Υπουργοί βιομηχανίας και ορυχείων της Σερβίας
Διαιτολογία

**Διαιτολογία** είναι η επιστήμη που πραγματεύεται την ανθρώπινη διατροφή. Συγκεκριμένα εξετάζει τους κανόνες της σωστής διατροφής και το πώς αυτοί σχετίζονται με τη λειτουργία του ανθρώπινου οργανισμού σε φυσιολογικά πλαίσια. Οι κανόνες αυτοί αφορούν τις ουσίες και τον τρόπο πρόσληψης της τροφής, π.χ. το είδος και τον χρόνο των γευμάτων. Η διαιτολογία επεκτείνεται και στη μελέτη της σύνδεσης της διατροφής με την ανθρώπινη συμπεριφορά.

## Παραπομπές


Κατηγορία:Διατροφή
Λαπαροσκοπική επέμβαση κήλης

Μια από τις πλέον συχνές επεμβάσεις που διενεργούνται παγκοσμίως είναι η αποκατάσταση κήλης κοιλιακού τοιχώματος.
Η **κήλη** αποτελεί μία διαταραχή που συμβαίνει στο κοιλιακό τοίχωμα σε ιδιαίτερα ευάλωτα σημεία αυτού, και αποτελεί σταδιακά επερχόμενη «ρήξη» των μυϊκών στρωμάτων και περιτονιών του σημείου εκείνου, με αποτέλεσμα την προς τα έξω προβολή ενδοκοιλιακού σπλάχνου.
Η προβολή προς τα έξω οφείλεται στην αυξημένη ενδοκοιλιακή πίεση που υπάρχει, αλλά και της καθημερινής δραστηριότητας του σώματος που προκαλείται από: αναπνοή, βήχα, άρση βάρους αλλά και οποιαδήποτε άλλο φαινόμενο που συμμετέχουν οι κοιλιακοί μυς. 

## Ενδείξεις επεμβάσεως
right|frameless
Οι κύριες ενδείξεις της επεμβάσεως είναι:
* Βουβωνοκήλη και αμφοτερόπλευρη βουβωνοκήλη. Κήλη
* Μηροκήλη
* Επιγαστρική κήλη και κήλη λευκής γραμμής
* Ομφαλοκήλη
* Μετεγχειρητική κοιλιοκήλη
* Κήλη αθλητών
* Κιρσοκήλη

## Διαδικασία επεμβάσεως εξωπεριτοναϊκής μεθόδου TEP
Κατά την μέθοδο αυτή γίνεται μία μικρή τομή κατωθεν του ομφαλού και εισάγεται το λαπαροσκόπιο κάτωθεν του ορθού κοιλιακού μυός (που ευρίσκεται στην μεριά της κήλης), πορευόμενο άνωθεν της οπισθίας θήκης του μυός και άνωθεν του περιτοναίου.

Δηλαδή έξω από την κοιλιά, μη ερχόμενο σε επαφή με τα σπλάχνα.

Ακολούθως ανατάσσεται με μεγάλη προσοχή ο σάκκος της κήλης με το περιεχόμενο αυτού, παρασκευάζονται τα στοιχεία του σπερματικού τόνου και διαφυλάσσεται ο σπερματικός πόρος και τα νεύρα της περιοχής.

Στις μηροκήλες παρασκευάζεται ο σάκκος ο οποίος ανευρίσκεται πλησίον των έξω λαγονίων αγγείων, και πάλι διαφυλάσσεται ο σπερματικός πόρος, τα νεύρα και αγγεία της περιοχής.

Επισημαίνεται ότι στις γυναίκες στην ανατομική θέση του σπερματικού πόρου, ανευρίσκεται ο στρόγγυλος σύνδεσμος της μήτρας ο οποίος επίσης παρασκευάζεται και διαφυλάσσεται.

Ακολούθως τίθεται πλέγμα (μεγάλων διαστάσεων σε σχέση με την ανοικτή μέθοδο) συνήθως 10Χ15  εκατοστά, το οποίο καθηλώνεται με ειδικά κλιπ.

Η μέθοδος ειναι ατραυματική, αναίμακτη και πολύ ανώδυνη σε σχέση με την ανοικτή μέθοδο.

## Μετεγχειρητική πορεία

Μετεγχειρητικά η νοσηλεία είναι συνήθως 24ωρη, η κινητοποίηση άμεση και η σίτιση ξεκινά με την χορήγηση υγρών μετά 2ωρο και ελαφρού γεύματος, το βράδυ της ίδιας ημέρας.

Ο μετεγχειρητικός πόνος είναι ελάχιστος, προσομοιάζει μυϊκό κάματο ή γυμναστική κοιλιακών μυών, και παρέρχεται με ήπια αναλγητικά.
Η νοσηλεία μπορεί να είναι τις περισσότερες φορές ημερήσια (day clinic). Αυτό σημαίνει ότι ο ασθενής μετά από λίγες ώρες μπορεί να μεταβεί στην οικία του, με οδηγίες ελαφράς σίτισης, και φαρμακευτικής αγωγής από το στόμα.

## Παραπομπές


Κατηγορία:Κήλες
Ατζμάν

Το **Ατζμάν** (Αραβικά: عجمان ʿ Aǧmān), ενίοτε απαντάται και ως *Ουτζμάν* (Ujman), είναι ένα από τα επτά εμιράτα των ΗΑΕ. Με έκταση μόλις 260 τετραγωνικά χιλιόμετρα (100 τετραγωνικά μίλια) είναι το μικρότερο από τα επτά εμιράτα. Βρίσκεται κατά μήκος του Περσικού Κόλπου. Ελέγχει επίσης την περιοχή Μαφσούτ, μια μικρή πόλη με γεωργικές εκτάσεις. Περίπου το 95% του πληθυσμού του εμιράτου κατοικεί στην πόλη του Ατζμάν, το οποίο αποτελεί μέρος της μητροπολιτικής περιοχής του Ντουμπάι-Σάρτζα-Ατζμάν. Ο πληθυσμός ήταν μόλις 36.000 το 1980, αλλά αυξήθηκε σημαντικά τα τελευταία χρόνια λόγω της εισροής των ανθρώπων από τα γειτονικά εμιράτα του Ντουμπάι και της Σάρτζα, καθώς και από άλλες χώρες. 

## Διακυβέρνηση και Πολιτική
Δήμαρχος και κυβερνήτης του Εμιράτου είναι ο Χουμάιτ μπιν Ρασίντ Αλ Νουάμι της φυλής των Αλ Νουάμι. Διάδοχος του είναι ο σεΐχης Αμάρ Μπιν Χουμάιτ Αλ Νουάμι. Τα τελευταία χρόνια το εμιράτο έχει γνωρίσει μεγάλη ανάπτυξη.

## Περιοχές του Εμιράτου
* Ατζμάν
* Αλ Χαμιντιγιάχ
* Έμιρατς Σίτι
* Χάντκφ
* Χουμάιντ Σίτι 	
* Μα Αλί
* Μανάμα (Ατζμάν)
* Μαφσούτ
* Σαριγιάχ
* Σιναντίλ
* Σουφαγρουί
* Σουχαουλάχ

## Αθλητισμός
Το εμιράτο έχει τοπική ομάδα ποδοσφαίρου με το όνομα Αλ Ατζμάν ΦΚ.

## Παραπομπές


## Εξωτερικοί σύνδεσμοι
* 

Κατηγορία:Εμιράτα των Ηνωμένων Αραβικών Εμιράτων
...Happy Record Store Day!

Το ***...Happy Record Store Day!*** είναι ένα EP των Weezer, το οποίο κυκλοφόρησε αποκλειστικά για την Ημέρα των Δισκοπωλείων στις 17 Απριλίου του 2010. Το EP περιέχει ζωντανές ερμηνείες γνωστών τραγουδιών, 2 συνεργασίες, καθώς και μία διασκευή.

## Κομμάτια

## Συντελεστές
* Rivers Cuomo – φωνή, κιθάρα, αρμόνιο
* Brian Bell – κιθάρα, φωνητικά, αρμόνιο
* Scott Shriner – μπάσο, φωνητικά, αρμόνιο
* Patrick Wilson – ντραμς, κιθάρα, φωνητικά
* Darin Goulet - πιάνο
* Josh Freese - ντραμς
* Kenny G - σαξόφωνο
* Sara Bareilles - φωνή

## Παραπομπές


Κατηγορία:Δισκογραφία των Weezer
Κατηγορία:Άλμπουμ του 2010
Xscape

Το ***Xscape*** είναι το 2ο στούντιο άλμπουμ του Μάικλ Τζάκσον μετά το θάνατό του. Περιέχει ακυκλοφόρητα τραγούδια του σε remix. Οι αυθεντικές εκδόσεις κυκλοφορούν στο deluxe edition. Όλη η μουσική περιλαμβάνεται επίσης στο Sony Xperia Z2.

## Ιστορία

# Το **Love Never Felt so Good** ηχογραφήθηκε το 1980 ως ένα ντέμο με τον Πωλ Άνκα. Ηχογραφήθηκε επίσης από τον Τζόνι Μάτις. Ένα ντουέτο με τον Τζάστιν Τίμπερλεϊκ κυκλοφόρησε σε σινγκλ. Το τραγούδι περιέχει αρκετά στοιχεία από το Working Day and Night.
# Το **Chicago** (αρχικά ονομάστηκε **"She Was Loving Me"**) ηχογραφήθηκε το 1999 αλλά δεν είχε  συμπεριληφθεί στο Invincible (να μη συγχέεται με το ακυκλοφόρητο τραγούδι του Τζάκσον "Chicago 1945")
# Το **Loving You** ηχογραφήθηκε το 1987 κατά τη διάρκεια του Bad.
# Το **A Place with no Name** γράφθηκε και ηχογραφήθηκε το 1998. Μια έκδοση 24ων δευτερολέπτων κυκλοφόρησε τον Ιούλιο του 2009 στο TMZ, ενώ ολόκληρο το τραγούδι κυκλοφόρησε τον Δεκέμβριο του 2013.
# Το **Slave to the Rhythm** γράφτηκε κατά τη διάρκεια του Dangerous και ολοκληρώθηκε το 1998. Ένα ρεμίξ του Τρίκι Στιούαρτ κυκλοφόρησε στο διαδίκτυο το 2010, με σκοπό την ένταξή του στα τραγούδια του Michael. Το 2013 κυκλοφόρησε ένα ανεπίσημο ντουέτο απο τον Τζάστιν Μπίμπερ με τίτλο "Slave 2 the Rhythm".
# Το **Do you Know where your Children Are** ηχογραφήθηκε το 1984 αλλά δεν είχε  συμπεριληφθεί στο Bad.
# Το **Blue Gangsta** ηχογραφήθηκε το 1998 και επίσης δεν είχε  συμπεριληφθεί στο Invincible. Ο ράππερ Temperamental έκανε ένα ρεμίξ που ονομάστηκε Gangsta (No Friend of Mine) με τη συμμετοχή του Πρας.
# Το **Xscape** ηχογραφήθηκε το 1999 αλλά δεν είχε συμπεριληφθεί στο Invincible. Ολοκληρώθηκε το 2002 και κυκλοφόρησε στο διαδίκτυο την ίδια χρονιά. Περιέχει αρκετά στοιχεία από το "You Rock My World".

## Κομμάτια

Κατηγορία:Δισκογραφία του Μάικλ Τζάκσον